**รายงานการประชุม**

**คณะทำงานพิจารณาทบทวน ปรับปรุง เปลี่ยนแปลงหรือยกเลิกภารกิจ**

**ของเทศบาลตำบลคำน้ำแซบ**

**วันที่ 24 เดือนกันยายน พ.ศ. 2562 เวลา 14.00 น.**

**ณ ห้องประชุมผู้บริหาร**

**----------------------------------------------------------------------**

**ผู้เข้าร่วมประชุม**

1. นายอภัย ชมภูมี ประธานคณะทำงาน

2. นายจตุพร จันทุมา คณะทำงาน

3. นางนภนรรณ ทองเรือง คณะทำงาน

4. นางทิพวัน เกตุสิริ คณะทำงาน

5. นายยุทธนา ภวภูตานนท์ ณ มหาสารคาม คณะทำงาน

6. นางพิสมัย มีชัย คณะทำงาน

7. น.ส.ชื่นนภา คำแน่น คณะทำงาน

8. นายชัยศักดิ์ ดิษฐอั๊ง คณะทำงาน

9. น.ส.ณภษร บุญเฉลียว คณะทำงาน

10. นางภานิชา องค์สถาพร คณะทำงาน/เลขาฯ

**เริ่มประชุมเวลา 13.30 น.**

เมื่อที่ประชุมพร้อม นายอภัย ชมภูมี ประธานคณะทำงานฯ จัดทำ แก้ไข ปรับปรุงหรือยกเลิกข้อบัญญัติเทศบาลตำบลคำน้ำแซบกล่าวเปิดประชุมและดำเนินการประชุมคณะทำงานฯ ดังนี้

ประธานคณะทำงานฯ เชิญเลขานุการชี้แจงรายละเอียด

เลขานุการคณะทำงานฯ พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.2546 หมวด 6 การปรับปรุงภารกิจของส่วนราชการประกอบกับกรทรวงมหาดไทย

ได้ให้ข้อแนะนำเกี่ยวกับแนวทางและวิธีการบริหารการบ้านเมืองที่ดีขององค์กร ปกครอง ส่วนท้องถิ่นตามหนังสือที่ มท 0892.4/ว 435 ลว.11 ก.พ.2548 ที่ สำเนาแจกให้ที่ประชุม ดังนั้น ในวันนี้จึงขอให้คณะทำงานทุกคนไปพิจารณาภารกิจ ในงานของตนว่าภารกิจใดมีความจำเป็นหรือไม่มีความจำเป็นและต้องการยกเลิก ภารกิจโดยให้พิจารณาจาก 3 ปีที่ผ่านมา ตั้งแต่ปี พ.ศ.2560-2562

ประธานคณะทำงาน การพิจารณาทบทวน ปรับปรุงภารกิจการงานในระยะเวลา 3 ปีที่ผ่านมา (พ.ศ.2560- 2562) ถือว่าเป็นสิ่งที่ดี หากภารกิจไหนที่แต่ละกองมีการปฏิบัติแล้วไม่เกิดความคุ้มค่า ประชาชนได้รับประโยชน์น้อยก็อาจจะมียกเลิก และภารกิจไหนที่เห็นว่าเหมาะสมและ เป็นประโยชน์ต่อประชาชนจะมีการปรับปรุง เปลี่ยนแปลงหรือเพิ่มเติมให้ดียิ่งขึ้นได้ จึง ขอให้ทุกกอง/ทุกสำนักพิจารณาภารกิจของตนเองในระยะเวลา 3 ปี (2560-2562)

หัวหน้าสำนักปลัด สำนักปลัด มีภารกิจในการปฏิบัติงานที่สำคัญ คือ การรับ-ส่งหนังสือ งานจัดทำแผน

พัฒนาท้องถิ่น งานพัฒนาชุมชน งานสาธารณสุขและสิ่งแวดล้อม งานบริหารงานบุคคล

งานสภาท้องถิ่น งานธุรการ งานกฎหมายและคดี และงานบริการช่วยเหลือประชาชน

-2

จากการปฏิบัติภารกิจที่ผ่านมาจะเห็นว่า ภารกิจทุกด้านของสำนักปลัดยังคงมีความสำคัญ ไม่สามารถที่จะยกเลิกได้แต่ก็จะมีการปรับปรุงเปลี่ยนแปลงภารกิจให้มีประสิทธิภาพมาก ขึ้น ยกตัวอย่างเช่น ภารกิจการให้ความช่วยเหลือประชาชนจะต้องมีความรวดเร็ว สามารถบรรเทาความเดือดร้อนแก่ประชาชนได้ ซึ่งอาจต้องทำเป็นคำสั่งมอบหมายให้แต่ ละบุคคลทราบถึงภารกิจหน้าที่ของตนเองเมื่อถึงคราวที่ต้องให้บริการช่วยเหลือประชาชน จำเป็นเร่งด่วนทุกคนจะได้ทราบถึงหน้าที่ของตนเองว่าต้องทำ อย่างไร ในส่วนของงาน สาธารณสุขและสิ่งแวดล้อมเป็นภารกิจที่ค่อนข้างมากและยังไม่สามารถตั้งกองแยก ออกมาต่างหากได้ จึงอยู่ในสังกัดสำนักปลัดที่คอยควบคุมดูแล ซึ่งได้นำเรียนผู้บริหารแล้ว ว่าควรจะตั้งกองสาธารณสุขและสิ่งแวดล้อม เนื่องจากภารกิจค่อนข้างเยอะและมีปริมาณ งานเพิ่มมากขึ้นเรื่อยๆ ควรจะมีหัวหน้ากองที่มีความรู้และความชำนาญงานโดยเฉพาะ ด้าน ซึ่งทางผู้บริหารก็ได้ยินยอมให้ตั้งกองแล้วเหลือเพียงแค่รวบรวมเอกสารข้อมูลเพื่อ เตรียมการจัดตั้ง โดยได้มอบหมายให้นักทรัพยากรบุคคลดำเนินการแล้ว

ผอ.กองคลัง ในส่วนของกองคลัง ภารกิจหลัก คือ งานการเงินและบัญชี งานพัสดุการจัดซื้อจัดจ้าง

และงานจัดเก็บรายได้ แต่ละภารกิจมีความสำคัญเท่ากัน จึงไม่มีภารกิจที่จะยกเลิก ได้แต่อาจต้องมีการปรับปรุงด้านการบริการจัดเก็บภาษีนอกสถานที่เพื่อเป็นการ อำนวยความสะดวกต่อประชาชนที่ไม่สามารถเดินทางมาชำระภาษีได้ โดยจัดทำเป็น โครงการประชาสัมพันธ์การจัดเก็บภาษีนอกสถานที่ และในปีนี้ต้องมีการสำรวจภาษี ที่ดินตามกฎหมายใหม่ จึงทำให้มีภารกิจเพิ่มขึ้น อาจมีความจำเป็นต้องจ้างเหมาคน เพิ่มขึ้นเพื่อมาช่วยกันเหลือในการทำงานให้มีประสิทธิภาพเพิ่มมากขึ้น

ผอ.กองช่าง ในส่วนของงานกองช่าง ภารกิจหลักส่วนใหญ่จะเป็นการดำเนินโครงการก่อสร้าง งานออกแบบและการควบคุมอาคาร งานขออนุญาตก่อสร้าง งานสาธารณูปโภคและ งานธุรการ ตลอดจนการบริการอื่นๆ ที่เกี่ยวข้องหรือที่ได้รับมอบหมาย ในส่วนของ ยกเลิกภารกิจคงไม่มี แต่ในเรื่องการปรับปรุงภารกิจด้านการบริการซ่อมไฟฟ้า สาธารณะจะทำให้รวดเร็วยิ่งขึ้นตอบสนองความต้องการของประชาชนให้ได้มากที่สุด

และบุคลากรที่เป็นข้าราชการทางกองช่างมีไม่เพียงพอต่อภารกิจ จึงมีความจำเป็น ต้องเพิ่มอัตรากำลังของเจ้าหน้าที่มาช่วยในการปฏิบัติหน้าที่ในตำแหน่งนายช่างสำรวจ เพื่อจะทำให้งานการออกแบบและสำรวจมีความรวดเร็วมากขึ้น และตอบสนองความ ต้องการของประชาชนและนโยบายของผู้บริหาร

ผอ.กองการศึกษาฯ ในส่วนของกองการศึกษาฯ ภารกิจหลัก คือ งานบริหารศึกษาและพัฒนาการศึกษา ของศูนย์พัฒนาเด็กเล็ก งานกิจการศาสนา งานกีฬาและนันทนาการ งานกิจกรรมเด็ก เยาวชน งานส่งเสริมศาสนา ประเพณีและวัฒนธรรมและงานอื่นๆ ที่เกี่ยวข้องตามที่ ได้รับมอบหมาย การยกเลิกภารกิจคงไม่มีเพราะมีความสำคัญทุกด้านแต่จะปรับปรุง การปฏิบัติงานให้มีประสิทธิภาพมากขึ้น

ประธานคณะทำงานฯ เทศบาลฯมีภารกิจตาม พ.ร.บ.สภาเทศบาลฯ ซึ่งได้กำหนดไว้อยู่แล้ว เพราะจะไป เชื่อมโยงการเบิกจ่าย การปฏิบัติงานจะต้องเป็นไปเพื่อประโยชน์สูงสุดแก่ประชาชน และต้องอยู่ภายใต้ระเบียบกฎหมายที่กำหนด ภารกิจทุกภารกิจมีความสำคัญเท่า เทียมกันและสิ่งไหนที่ยังไม่ดีก็นำมาพิจาณาปรับปรุง เปลี่ยนแปลงให้ดีขึ้น หรือหาก ทำแล้วไม่เกิดความคุ้มค่าก็ให้ยกเลิกภารกิจนั้นเสีย ทั้งนี้ จึงขอสรุปว่า แต่ละกองก็ไม่มี ภารกิจที่จะยกเลิก แต่จะปรับปรุงภารกิจด้านการบริการประชาชนให้ได้รับความ

-2

สะดวกโดยกองคลังจะดำเนินการให้บริการออกจัดเก็บภาษีนอกสถานที่ สำนักปลัดจะ ทำเรื่องขออนุมัติตั้งกองสาธารณสุขและสิ่งแวดล้อม เพื่อแยกภารกิจให้เป็นสัดส่วน

รองรับงานที่เพิ่มมากขึ้นพร้อมอัตรากำลังคนที่มีความรู้เกี่ยวกับงานสาธารสุขและ สิ่งแวดล้อมมารับผิดชอบโดยเฉพาะ ในส่วนของงานกองช่างจะปรับปรุงภารกิจด้าน การซ่อมไฟฟ้าให้มีความรวดเร็วยิ่งขึ้นและขออัตรากำลังในตำแหน่ง เจ้าพนักงาน สำรวจ และในส่วนของกองการศึกษาฯ จะปรับปรุงการปฏิบัติงานให้มีประสิทธิภาพ มากยิ่งขึ้น

ที่ประชุม -รับทราบ

ประธานคณะทำงานฯ ท่านใดมีเรื่องอื่นจะเสนอหรือไม่ หากไม่มี ขอปิดประชุม

ปิดประชุม: เวลา 15.30 น.

(นางภานิชา องค์สถาพร)

เลขานุการคณะทำงานพิจารณาปรับปรุงภารกิจฯ

ผู้จดรายงานการประชุม

(นายอภัย ชมภูมี)

ประธานคณะทำงานพิจารณาปรับปรุงภารกิจฯ